[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 5.11.2008

KOM(2008) 705 endelig

MEDDELELSE FRA KOMMISSIONEN TIL RÅDET OG EUROPA-PARLAMENTET

INSTRUMENTET FOR FØRTILTRÆDELSESBISTAND (IPA) DEN FLERÅRIGE VEJLEDENDE FINANSIERINGSPLAN FOR 2010-2012

MEDDELELSE FRA KOMMISSIONEN TIL RÅDET OG EUROPA-PARLAMENTET

INSTRUMENTET FOR FØRTILTRÆDELSESBISTAND (IPA)DEN FLERÅRIGE VEJLEDENDE FINANSIERINGSPLAN FOR 2010-2012

Indledning

I den flerårige vejledende finansieringsplan for førtiltrædelsesbistandsinstrumentet (MIFF) gør Kommissionen rede for, hvilken vejledende fordeling af den samlede IPA-bistand den foreslår på grundlag af artikel 5 i forordning (EF) nr. 1085/2006 (IPA-forordningen). Planen danner bindeled mellem udvidelsespakkens politiske rammer og budgetprocessen. De flerårige vejledende planlægningsdokumenter, der opstilles for de enkelte modtagerlande og for flerlandeprogrammet med henblik på førtiltrædelsesbistanden, bygger på den vejledende fordeling i finansieringsplanen.

Finansieringsplanen bygger på en rullende treårsplanlægning. Under normale omstændigheder fremlægges finansieringsplanen for år N, N+1 og N+2 i sidste kvartal af år N-2 som en del af udvidelsespakken; planen indeholder et forslag til, hvordan den politiske prioritering, der er opstillet i pakken, skal realiseres under hensyn til den finansielle ramme. Den her behandlede finansieringsplan vedrører tidsrummet 2010-2012. Den indeholder en redegørelse for, hvordan førtiltrædelsesbistandsrammebeløbet fordeles pr. land og pr. komponent i nævnte tidsrum, samt oplysninger om rammebeløbet for flerlandeprogrammerne og støtteudgifterne.

Den overordnede politiske prioritering for førtiltrædelsen er fastlagt i tiltrædelsespartnerskaberne og de europæiske partnerskaber, de årlige statusrapporter og udvidelsesstrategidokumentet, som indgår i den udvidelsespakke, der hvert år forelægges for Rådet og Europa-Parlamentet.

Den strategiske finansielle planlægning

1. Fordeling af midlerne på de enkelte lande

Udgangspunktet for bevillingerne i 2007 var Kommissionens løfte om, at intet modtagerland ville modtage et lavere beløb i 2007 end i 2006, og at Bosnien-Hercegovina og Albanien ikke ville få et lavere beløb end det årlige gennemsnit af de midler, som de hver især modtog mellem 2004 og 2006. Dette afspejlede den omstændighed, at de midler, som afsattes til nævnte lande, var blevet fremrykket til 2004. Gennemførelsesgraden var i 2007 tæt på 100 % for så vidt angår forpligtelsesbevillingerne (inklusive fremførselen til 2008 af bevillinger, som der var disponeret over).

Tallene for 2008 og frem er beregnet på grundlag af bevillingen pr. indbygger, der tidligere er blevet brugt som indirekte målestok for behov og virkninger. Ifølge denne beregning kan Vestbalkans stilling under den nuværende finansielle ramme forventes forbedret i forhold til det gennemsnitsbeløb på 23 EUR (i 2004-priser) pr. indbygger, som landet modtog under CARDS i tidsrummet 2004-2006. Ifølge den flerårige vejledende finansieringsplan for 2008-2010 forventes alle lande på Vestbalkan at være nået op på dette beløb senest i 2010. Ifølge tallene for Vestbalkan i 2011 og 2012 opretholdes dette niveau for hvert enkelt land. Finansieringsbeløbet pr. indbygger ligger højere for Montenegro end for andre potentielle ansøgerlande; dette afspejler det forhold, at en vis minimumsfinansiering er en forudsætning for en ordentlig administration, uanset landets størrelse. Den samlede fordeling af midlerne på de enkelte lande blev overholdt, bortset fra at Kosovo fik tildelt nye midler, hvilket øgede IPA-finansieringen. I 2008 afsatte budgetmyndigheden 6 mio. EUR som led i en større mobilisering af nye midler til støtte for stabilitet og udvikling i Kosovo. Ved en ændringsskrivelse til FBF 2009 er der blevet anmodet om ekstra midler (40 mio. EUR) for 2009; der er tale om en opfølgning af donorkonferencen i juli 2008.

For ansøgerlandene Kroatien og Den Tidligere Jugoslaviske Republik Makedonien regner man med et beløb pr. indbygger på over 30 EUR (2004-priser) senest i 2008. Dette niveau fastholdes i 2009-2012 for Kroatiens vedkommende. For Den Tidligere Jugoslaviske Republik Makedonien vil finansieringsbeløbet pr. indbygger fortsætte med at stige; dette afspejler den omstændighed, at en vis minimumsfinansiering er en forudsætning for en ordentlig administration, uanset landets størrelse.

For Tyrkiets vedkommende kan der i tidsrummet 2007-2012 forventes en gradvis stigning i finansieringsbeløbet pr. indbygger som følge af landets størrelse og absorberingskapacitet.

2. Fordeling på de enkelte komponenter

Førtiltrædelsesbistandsinstrumentet består af fem komponenter: I - Omstillingsstøtte og institutionsopbygning; II - Grænseoverskridende samarbejde; III - Regionaludvikling; IV - Udvikling af menneskelige ressourcer; samt V - Udvikling af landdistrikter.

Komponent I, dvs. omstillingsstøtte og institutionsopbygning, omfatter alle former for institutionsopbygning og investering i forbindelse med indførelsen af EU's gældende ret. Formålet er at hjælpe modtagerlandene til at opbygge den fornødne kapacitet inden for administration og retsvæsen; foranstaltningen omfatter også, alt efter prioriteringen, samarbejdsforanstaltninger, der ikke eksplicit falder ind under en af de øvrige komponenter.

Komponent II, dvs. grænseoverskridende samarbejde, tager sigte på aktiviteter, der gennemføres på tværs af grænserne mellem modtagerlandene indbyrdes og mellem modtagerlandene og medlemsstaterne. Komponenten omfatter også IPA-modtagerlandenes deltagelse i tværnationale og tværregionale EFRU-samarbejdsprogrammer og i givet fald i programmerne vedrørende havområder under ENPI.

Komponent III, dvs. regionaludvikling, er endnu en ordning, som ansøgerlandene kan trække på; den fungerer i den udstrækning, det er muligt, på samme måde som EFRU og samhørighedsfonden, således at modtagerlandene får mulighed for at indstille sig på strukturfondsreglerne, som de er fastsat i reglerne for ekstern bistand.

Komponent IV, dvs. udvikling af menneskelige ressourcer, er også en ordning, som ansøgerlandene kan trække på; formålet er at forberede dem på programmering, indførelse og administration af Den Europæiske Socialfond inden for rammerne af EU's beskæftigelsesstrategi.

Komponent V, dvs. udvikling af landdistrikter, har til formål at hjælpe ansøgerlandene til at forberede sig på de EU-finansierede programmer for udvikling af landbrugsdistrikter, som de får adgang til efter tiltrædelsen; dette sker ved, at førtiltrædelsesbistanden organiseres på grundlag af systemer, der mest muligt ligner dem, der skal bruges efter tiltrædelsen.

Ved fordelingen af bevillingerne på de forskellige komponenter har man taget hensyn til, hvor godt forberedt de decentrale forvaltningssystemer er på realiseringen af komponent III, IV og V i de nuværende ansøgerlande, og nødvendigheden af at sikre overensstemmelse mellem finansieringen under komponent II, der vedrører det grænseoverskridende samarbejde med medlemsstaterne, og den tilsvarende EFRU-finansiering fra kapitel 1b.

3 . Andre bevillinger

Støtteudgifter

Dette rammebeløb tager sigte på de administrationsomkostninger, der direkte skyldes forvaltningen af IPA. I 2007 og 2008 omfatter beløbet også administrationsomkostningerne i forbindelse med udfasningen af den tidligere førtiltrædelsesfinansiering, bl.a. for Bulgarien og Rumænien.

Bevillingen til flerlandeprogrammet

Flerlandeprogrammets formål er at supplere de nationale programmer og at styrke de multilaterale forbindelser til Vestbalkan og Tyrkiet. Programmet sætter fokus på de områder, der spiller en altafgørende rolle i forbindelse med europæisk integration og stabilitet i regionen. Rammebeløbet bruges til finansiering af programmer med virkning for hele regionen og/eller programmer, der indebærer stordriftsfordele ved en sideordnet gennemførelse i en række modtagerlande.

Gennem de programmer, der finansieres med dette rammebeløb, ydes der støtte bl.a. til den regionale offentlige forvaltningshøjskole, den centraleuropæiske frihandelsaftale, Det Regionale Samarbejdsråd og den nye civilsamfundsfacilitet. Institutionsopbygning støttes gennem TAIEX-ordningen, hvori der er afsat midler til revision og evaluering af de regionale og nationale programmer, samt til informations- og kommunikationsaktiviteter. En stor del af den regionale og horisontale bevilling vil fortsat gå til dækning af de små og mellemstore virksomheders investeringsbehov, energibesparelser og udvikling af infrastrukturer i nært samarbejde med Den Europæiske Investeringsbank og andre internationale finansieringsinstitutioner. Denne støtte baseres på udfaldet af de drøftelser, der føres vedrørende infrastrukturinitiativet inden for rammerne af den nye investeringsplan for Vestbalkan, hvis formål er at forbedre koordinationen og samarbejdet mellem de forskellige tiltag, der støttes af donorer og internationale finansieringsinstitutioner, der er aktivt engageret på Vestbalkan. Uddannelser prioriteres også højt, hvilket fremgår af, at stipendiebevillingen forhøjes.

Forklaring på talopstillingen

Tallene i følgende opstilling er anført i euro i løbende priser. Opstillingen viser bevillingerne pr. land og pr. komponent, samt bevillingerne til flerlandeprogrammet og støtteudgifter. Tallene for 2007 (endelige tal) og for 2008 og 2009 (ajourførte tal) er medtaget af sammenlignelighedshensyn.

Den flerårige vejledende finansieringsplan for 2010-2012

IPA-rammebeløbets fordeling på lande og komponenter

Komponent | 2007 | 2008 | 2009 | 2010 | 2011 | 2012 |

KROATIEN |

Omstillingsstøtte og institutionsopbygning | 49 611 775 | 45 374 274 | 45 601 430 | 39 483 458 | 39 959 128 | 40 872 310 |

Grænseoverskridende samarbejde | 9 688 225 | 14 725 726 | 15 898 570 | 16 216 542 | 16 540 872 | 16 871 690 |

Regionaludvikling | 45 050 000 | 47 600 000 | 49 700 000 | 56 800 000 | 58 200 000 | 59 348 000 |

Udvikling af menneskelige ressourcer | 11 377 000 | 12 700 000 | 14 200 000 | 15 700 000 | 16 000 000 | 16 040 000 |

Udvikling af landdistrikter | 25 500 000 | 25 600 000 | 25 800 000 | 26 000 000 | 26 500 000 | 27 268 000 |

I ALT | 141 227 000 | 146 000 000 | 151 200 000 | 154 200 000 | 157 200 000 | 160 400 000 |

DEN TIDLIGERE JUGOSLAVISKE REPUBLIK MAKEDONIEN |

Omstillingsstøtte og institutionsopbygning | 41 641 613 | 41 122 001 | 38 128 499 | 36 317 068 | 34 503 410 | 32 979 479 |

Grænseoverskridende samarbejde | 4 158 387 | 4 077 999 | 5 571 501 | 5 682 932 | 5 796 590 | 5 912 521 |

Regionaludvikling | 7 400 000 | 12 300 000 | 20 800 000 | 29 400 000 | 35 000 000 | 39 400 000 |

Udvikling af menneskelige ressourcer | 3 200 000 | 6 000 000 | 7 100 000 | 8 400 000 | 9 400 000 | 10 580 000 |

Udvikling af landdistrikter | 2 100 000 | 6 700 000 | 10 200 000 | 12 500 000 | 14 000 000 | 16 928 000 |

I ALT | 58 500 000 | 70 200 000 | 81 800 000 | 92 300 000 | 98 700 000 | 105 800 000 |

TYRKIET |

Omstillingsstøtte og institutionsopbygning | 256 702 720 | 256 125 297 | 233 200 653 | 211 312 664 | 230 620 919 | 250 900 336 |

Grænseoverskridende samarbejde | 2 097 280 | 2 874 703 | 9 399 347 | 9 587 336 | 9 779 081 | 9 974 664 |

Regionaludvikling | 167 500 000 | 173 800 000 | 182 700 000 | 238 100 000 | 291 400 000 | 350 805 000 |

Udvikling af menneskelige ressourcer | 50 200 000 | 52 900 000 | 55 600 000 | 63 400 000 | 77 600 000 | 89 930 000 |

Udvikling af landdistrikter | 20 700 000 | 53 000 000 | 85 500 000 | 131 300 000 | 172 500 000 | 197 890 000 |

I ALT | 497 200 000 | 538 700 000 | 566 400 000 | 653 700 000 | 781 900 000 | 899 500 000 |

Komponent | 2007 | 2008 | 2009 | 2010 | 2011 | 2012 |

ALBANIEN |

Omstillingsstøtte og institutionsopbygning | 54 318 790 | 62 117 756 | 70 917 079 | 82 711 421 | 84 301 650 | 85 987 683 |

Grænseoverskridende samarbejde | 6 681 210 | 8 582 244 | 10 282 921 | 10 488 579 | 10 698 350 | 10 912 317 |

I ALT | 61 000 000 | 70 700 000 | 81 200 000 | 93 200 000 | 95 000 000 | 96 900 000 |

BOSNIEN-HERCEGOVINA |

Omstillingsstøtte og institutionsopbygning | 58 136 394 | 69 854 783 | 83 892 254 | 100 688 099 | 102 681 861 | 104 700 000 |

Grænseoverskridende samarbejde | 3 963 606 | 4 945 217 | 5 207 746 | 5 311 901 | 5 418 139 | 5 526 501 |

I ALT | 62 100 000 | 74 800 000 | 89 100 000 | 106 000 000 | 108 100 000 | 110 200 000 |

MONTENEGRO |

Omstillingsstøtte og institutionsopbygning | 27 490 504 | 28 112 552 | 28 632 179 | 29 238 823 | 29 843 599 | 30 446 471 |

Grænseoverskridende samarbejde | 3 909 496 | 4 487 448 | 4 667 821 | 4 761 177 | 4 856 401 | 4 953 529 |

I ALT | 31 400 000 | 32 600 000 | 33 300 000 | 34 000 000 | 34 700 000 | 35 400 000 |

SERBIEN |

Omstillingsstøtte og institutionsopbygning | 181 496 352 | 179 441 314 | 182 551 643 | 186 206 679 | 189 956 810 | 193 801 948 |

Grænseoverskridende samarbejde | 8 203 648 | 11 458 686 | 12 248 357 | 12 493 321 | 12 743 190 | 12 998 052 |

I ALT | 189 700 000 | 190 900 000 | 194 800 000 | 198 700 000 | 202 700 000 | 206 800 000 |

KOSOVO[1] |

Omstillingsstøtte og institutionsopbygning[2] | 68 300 000 | 184 700 000 | 103 339 798 | 64 484 594 | 65 828 286 | 67 070 852 |

Grænseoverskridende samarbejde | 0 | 0 | 2 760 202 | 2 815 406 | 2 871 714 | 2 929 148 |

I ALT | 68 300 000 | 184 700 000 | 106 100 000 | 67 300 000 | 68 700 000 | 70 000 000 |

LANDEPROGRAMMER I ALT |

1 109 427 000 | 1 308 600 000 | 1 303 900 000 | 1 399 400 000 | 1 547 000 000 | 1 685 000 000 |

2007 | 2008 | 2009 | 2010 | 2011 | 2012 |

LANDEPROGRAMMER I ALT |

1 109 427 000 | 1 308 600 000 | 1 303 900 000 | 1 399 400 000 | 1 547 000 000 | 1 685 000 000 |

REGIONALE OG HORISONTALE PROGRAMMER |

108 980 000 | 135 700 000 | 160 000 000 | 157 700 000 | 160 800 000 | 164 200 000 |

STØTTEUDGIFTER |

44 793 000 | 54 000 000 | 56 500 000 | 64 600 000 | 75 000 000 | 80 500 000 |

TILSAMMEN |

1 263 200 000 | 1 498 300 000 | 1 520 400 000 | 1 621 700 000 | 1 782 800 000 | 1 929 700 000 |

Tallene er anført i euro i løbende priser

[1] Jf. UNSCR 1244

[2] I ændringsskrivelse nr. 1 til FBF for 2009 foreslog Kommissionen som led i en mere omfattende tilvejebringelse af nye midler med det formål at støtte stabilitet og udvikling i Kosovo at forhøje Kosovos IPA-finansiering med 40 mio. EUR. Kommissionen planlægger ydermere at overføre 60 mio. EUR - dette beløb var oprindelig afsat til makrofinansiel bistand til Kosovo - fra budgettets kapitel 1 til kapitel 22 med henblik på gennemførelse under IPA-ordningen. Begge disse beløb er foreløbig medtaget i denne opstilling under de relevante bevillinger til Kosovo under komponent 1.